Per poder registrar un disseny s'exigeix:
En la sol·licitud de registre de disseny es poden presentar fins a 10 dissenys o versions, ampliables fins a 50 dissenys, sempre que es refereixin a productes de la mateixa classe segons la Classificació de Locarno.
El formulari de pagament és de tipus autoliquidació: s'ha d'omplir amb el codi de taxa adequat i efectuar el càlcul segons la quantitat de dissenys sol·licitats.
La taxa que correspon a la sol·licitud de disseny és la DT20, que és d'uns 90 € i s'actualitza cada any un 2 % aproximadament.
Si és una sol·licitud múltiple, s'afegiran taxes addicionals per a cada bloc de 10 dissenys:
Per saber l'import exacte es pot consultar al web de l'OEPM, o bé trucar al telèfon d'informació de l'OEPM: 902 157 530.
La durada de la protecció és de cinc anys a comptar des de la data de presentació de la sol·licitud, i es podrà renovar per un o més períodes successius de cinc anys fins un màxim de 25 anys computats des de la data de presentació.
No estan admeses les sol·licituds de dissenys que incloguin frases o paraules, només és possible combinacions de lletres sense cap tipus de significat.
En el cas que es vulguin registrar frases o paraules, es pot optar per fer una sol·licitud de marca mixta.
El sol·licitant del disseny pot indicar la classe i subclasses de la Classificació de Locarno, en la qual s'inclouen els productes als quals s'aplica el disseny.
De tota manera els examinadors de l'OEPM comproven si la classificació està posada i és correcta.
Si manca o és incorrecta la corregeixen d'ofici.
Cal tenir en compte que qui consti (una o diverses persones) com a sol·licitant serà el propietari del disseny.
El disseny el poden registrar una o diverses persones físiques o jurídiques.
Generalment el disseny industrial el sol·licita qui l'ha creat o si l'ha fet per encàrrec, qui l'ha contractat.
Si hi ha més d'un titular (persones físiques):
En el cas d'entitats jurídiques caldrà que el representant legal aporti la documentació que acrediti el seu poder com a tal.
Les Societats Civils Privades (SCP) poden sol·licitar un disseny sempre que tinguin personalitat jurídica pròpia, és a dir, les constituïdes amb escriptura pública.
Les Comunitat de Béns (CB) no tenen personalitat jurídica, per tant han de fer la sol·licitud a nom de cadascun dels participants.
Si es vol recórrer als serveis dels professionals de la propietat industrial, l' OEPM ofereix el llistat d'agents autoritzats.
És recomanable llegir l'apartat de preguntes freqüents sobre disseny industrial.
Cal omplir i imprimir dos exemplars del formulari de sol·licitud.
També cal disposar del comprovant d'haver efectuat el pagament de la taxa.
Quan la sol·licitud arriba a l'OEMP, aquesta retorna per correu al sol·licitant una còpia amb el registre d'entrada i un número d'expedient.
Aquest serà el número de registre definitiu si finalment s'accepta el registre i el seu identificador per a totes les tramitacions posteriors.
Amb aquest número es pot saber en qualsevol moment la situació del tràmit.
Les sol·licituds de registre de dissenys industrials dipositades davant de l'OEPM seran examinades per a la comprovació del compliment dels requisits d'admissió a tràmit.
En el cas que la sol·licitud no tingui defectes formals o un cop esmenades les irregularitats, si escau, es farà l'examen de forma i legitimació i l'examen d'ofici.
Si la sol·licitud no presenta cap defecte, es concedirà el registre en el termini aproximat de sis mesos, o en el termini de 10 mesos, si la sol·licitud té un suspens.
Per respondre al suspens cal consultar l'apartat Què cal fer per respondre al suspens de sol·licitud.
Les sol·licituds també es poden enviar per correu ordinari a l'Oficina Española de Patentes y Marcas.
S'envien d'ofici, el mes següent a la seva concessió, si no hi ha designat un representant.
En aquest cas, quan es rep la comunicació de l'OEPM el títol es pot recollir personalment a les seves oficines de Madrid, o es pot enviar una carta demanant que el facin arribar per correu postal.
En cas que sigui retornat per Correus, caldrà tornar-lo a demanar.
Aquest servei no té cap cost addicional.
Adreça de l'OEPM: Oficina Espanyola de Patents i Marques.